ඩේනා ස්කලී

එෆ්බීඅයි විශේෂ නියෝජිත ඩේනා ස්කලී යනු ෆොක්ස් විද්‍යා ප්‍රබන්ධ-අධිස්වාභාවික රූපවාහිනී කතාමාලාවක් වන ද එක්ස්-ෆයිල්ස් හි එන ප්‍රබන්ධ චරිතයකි. මෙම චරිතය නිරූපණය කරනු ලබන්නේ ගිලියන් ඇන්ඩර්සන් විසිනි. එෆ්බීඅයි නියෝජිතවරියක මෙන්ම වෛද්‍යවරියක (M.D.) වන ස්කලී පළමු කථාවාර හත සහ දසවන කථාවාරයේ විශේෂ නියෝජිත ෆොක්ස් මෝල්ඩර් සමගත්, අටවන සහ නවවන කථාවාරයන්හි ජෝන් ඩොගට් සමගත් හවුල්කරුවන් ලෙස කටයුතු කරයි. රූපවාහිනී කතාමාලාවෙහි ඔවුන් සේවය කරන්නේ වොෂිංටන්, ඩී.සී. හි එෆ්බීඅයි ප්‍රධාන මූලස්ථානයේ පහළ මහලේ කාර්යාලයක ය. ඔවුහු "එක්ස්-ෆයිල්" යන ලේබලය යටතේ ගැනෙන නොවිසඳුණු අභිරහස් විමර්ශනය කරති. 2002දී, ස්කලී රාජ්‍ය සේවයෙන් ඉවත් වූ අතර, 2008දී ඇය ශෝකයේ අප ස්වාමි දියණිය නම් පෞද්ගලික කතෝලික රෝහලක ශල්‍යවේදිනියක ලෙස කටයුතු කළා ය. එහි වසර හතක් සේවය කළ ඇය නැවත එෆ්බීඅයි සමග සම්බන්ධ වූවා ය. මෝල්ඩර්ගේ ඉක්මන් "විශ්වාසවත්" චරිතයට සාපේක්ෂව, ස්කලී පළමු කථාවාර හත තුළ සංශයාර්ථවාදී අදහස් දරන්නී ය. ඇය සිය විශ්වාසයන්ට පාදක කරගන්නේ විද්‍යාවෙන් පැහැදිළි කළ හැකි දේ පිළිබඳවයි. නමුත් හත්වන කථාවාරය අවසන් වන විට, ඇය ද "විශ්වාස කරන්නියක" බවට පත්වන්නේ මෝල්ඩර්ගේ පැහැරගැනීමෙන් පසුවයි.

ස්කලී කථාංග හතරක හැර සෙසු ද එක්ස්-ෆයිල්ස් කථාංගවල පෙනී සිට ඇති අතර, 20ත් සෙන්චරි ෆොක්ස් චිත්‍රපට වන 1998 ද එක්ස්-ෆයිල්ස් සහ එයට වසර දහයකට පසු මුදාහළ ද එක්ස්-ෆයිල්ස්: අයි වෝන්ට් ටු බිලීව් චිත්‍රපටවල ද චරිත නිරූපණය කොට ඇත. ඇය පෙනී නොසිටි ද එක්ස්-ෆයිල්ස් කථාංග වන්නේ "3", "සීරෝ සම්", "අන්යූෂුවල් සස්පෙක්ට්ස්", සහ "ට්‍රැවලර්ස්" යන කථාංගයි.

ආශ්‍රේයයන්

බාහිර සබැඳි


Category:ද එක්ස්-ෆයිල්ස් චරිත
Category:අයිරිෂ් සම්භවයක් සහිත ප්‍රබන්ධ ඇමරිකානු ජනයා
Category:පිළිකා වැළඳුණු ප්‍රබන්ධ චරිත
Category:මේරිලන්ඩ්හි ප්‍රබන්ධ චරිත
1993දී හඳුන්වා දුන් ප්‍රබන්ධ චරිත
Category:ප්‍රබන්ධ එෆ්බීඅයි නියෝජිතයෝ
Category:ප්‍රබන්ධ රහස් පරීක්ෂකවරියෝ
Category:ප්‍රබන්ධ වෛද්‍යවරියෝ
Category:ප්‍රබන්ධ වෝහාර විද්‍යාඥයෝ
Category:ප්‍රබන්ධ පාරසාමාන්‍ය අන්වේෂකයෝ
Category:ප්‍රබන්ධ චිකිත්සකයෝ
Category:ප්‍රබන්ධ ශල්‍යවේදියෝ
Category:ප්‍රබන්ධ විද්‍යාඥවරියෝ